open-index/open-wikipedia-markdown huggingface dataset:
Naujamiestis (kaimas)

**Naujamiestis** – kaimas Panevėžio rajono savivaldybėje, į rytus nuo Naujamiesčio miestelio, kairiajame Nevėžio krante. Kaimą nuo miestelio keliu  skiria Naujamiesčio tiltas. Yra paminklinis kryžius, gretimame šile – Naujamiesčio karaimų kapinės, laukuose – Naujamiesčio akmuo.

## Gyventojai

## Šaltiniai
Lichtenšteino futbolas

**Lichtenšteino futbolo** pagrindinė kontroliuojanti organizacija – Lichtenšteino futbolo asociacija (*Liechtensteiner Fussballverband*), kontroliuojanti nacionalines  ir moterų rinktines, taip pat organizuojanti šalies taurės varžybas.

## Varžybos
### Lygos

Lichtenšteine nėra nacionalinės futbolo lygos, o šalies futbolo komandos žaidžia Šveicarijos futbolo sistemos lygose – stipriausias šalies klubas FC Vaduz žaidžia antrojoje Šveicarijos lygoje, 2 klubai žaidžia žemesnėje *2. Liga Interregional* lygoje, 4 klubai – *3. Liga* varžybose.

XX a. tarpukariu 5 metus buvo organizuojamas Lichtenšteino futbolo čempionatas.

### Taurės

Lichtenšteino futbolo asociacija nuo 1946 metų kasmet organizuoja  varžybas. Taurės laimėtojai iškovoja teisę atstovauti Lichtenšteiną UEFA taurės varžybose. Taurę net 35 kartus yra laimėjusi FC Vaduz klubo komanda, 11 kartų – FC Balzers, 8 kartus – FC Triesen, 4 kartus – USV Eschen-Mauren, 3 kartus – FC Schaan.

## Klubai

Lichtenšteino futbolo asociacijos nariais yra 7 klubai:
*FC Vaduz
*FC Balzers
*USV Eschen-Mauren
*FC Triesen
*FC Schaan
*FC Ruggell
*FC Triesenberg

### UEFA turnyrų dalyviai

1992–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Federacijos svetainė
Geležiai (Sudervė)

**Geležiai** – kaimas Vilniaus rajono savivaldybėje, Vaigeliškių seniūnaitijoje, 7 km nuo Sudervės.

## Gyventojai

## Šaltiniai
Geležiai (Zujūnai)

**Geležiai** – kaimas Vilniaus rajono savivaldybėje, 1 km į vakarus nuo Zujūnų. Seniūnaitijos centras.

## Gyventojai

## Šaltiniai
Monako futbolas

**Monako futbolo** pagrindinė kontroliuojanti organizacija – Monako futbolo federacija, kontroliuojanti nacionalinę  rinktinę. Monako futbolo federacija nėra nei UEFA, nei FIFA narė, todėl Monako nacionalinė komanda nedalyvauja Europos ir pasaulio čempionatų atrankoje. Nėra organizuojama šalies lyga ar taurės varžybos, Monako futbolo klubai žaidžia Prancūzijos futbolo sistemoje.

Stipriausias šalies klubas AS Monaco FC žaidžia stipriausioje Prancūzijos lygoje (Ligue 1), klubo komanda 7 kartus laimėjo Prancūzijos čempionatą, 5 kartus iškovojo Prancūzijos taurę, 2004 metais pateko į UEFA Čempionų lygos finalą.

## Nuorodos
* Federacijos „Facebook“ paskyra
Juodkalnijos futbolas

**Juodkalnijos futbolo** pagrindinė kontroliuojanti organizacija – Juodkalnijos futbolo sąjunga, kontroliuojanti nacionalinę .

## Istorija

Juodkalnija iki 2006 m. birželio 15 d. priklausė didesnėms federacijoms – Jugoslavijos, Serbijos ir Juodkalnijos, todėl šalies futbolininkai atstovavo tų valstybių rinktinėms, o futbolo klubai dalyvavo iš pradžių Jugoslavijos futbolo, o vėliau – Serbijos ir Juodkalnijos futbolo varžybose. 2006 m. paskelbus valstybės nepriklausomybę, Juodkalnijos futbolo federacija pateikė prašymus stoti į FIFA ir UEFA ir nuo 2006 m. dalyvauti Europos čempionato arba 2010 m. pasaulio čempionato atrankos turnyruose bei kitose tarptautinėse varžybose.

2007 m. sausį Juodkalnijos futbolo federacija tapo visateise UEFA nare. Juodkalnijos vyrų futbolo rinktinė pirmąsias oficialias rungtynes žaidė Podgoricoje 2007 m. kovo 24 d., kur nugalėjo  rezultatu 2-1.

## Varžybos
### Lygos

Nuo 2006 m. Juodkalnijos I futbolo lyga tapo aukščiausia šalies lyga – anksčiau ji buvo žemesnė Serbijos ir Juodkalnijos futbolo sistemos dalis. Nacionaliniu mastu taip pat organizuojamos 2–3 pakopų lygos.

### Taurės

## Klubai
### UEFA turnyrų dalyviai

2007–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Federacijos svetainė
Olympiakós SFP

**Pirėjo futbolo klubas „Olympiakos“**, arba trumpai **Pirėjo „Olympiakos“** – Graikijos futbolo klubas iš Pirėjo. Vienas didžiausių Graikijos sporto klubų, garsėja futbolo ir krepšinio komandomis.

## Istorija
Olympiakos susikūrė 1925 metais iš dviejų klubų – „Pirėjo Futbolo Klubo“ ir „Pirėjo Fanų Klubo“. 1927 metais sukūrus Graikijos čempionatą, Olympiakos jame nedalyvavo dėl nesutarimų su futbolo federacija. Pirmą kartą Graikijos čempionate Olympiacos dalyvavo 1931 metais ir čempionatą laimėjo, iki 1940 metų komanda jau buvo laimėjusi 6 čempionatus. XX a. devintasis – dešimtasis dešimtmečiai klubui buvo labai nesėkmingi, dėl prasto valdymo klubas įsiskolino, nuo 1986 iki 1997 metų nelaimėtas nei vienas čempionatas. 1993 metais vadovavimą perėmus Socrates Kokkalis, klubas pamažu atsigavo ir nuo 1997 metų tik vieną kartą netapo čempionais (2004 m.).

## Apranga
;Sportinės aprangos pokyčiai:
* Namuose žaidžia raudonai–baltomis aprangomis. 

## Logotipas

Vaizdas:Olympiakos4.svg|Senoji emblema 
Vaizdas:Olympiakós_SFP.png|Naujasis logotipas


## Pasiekimai

*  finalininkas (1990 m.)
* Balkanų taurės laimėtojas (1963 m.)
* UEFA Europos konferencijų lyga laimėtojas (2024 m.)
* UEFA Jaunimo lyga laimėtojas (2024 m.)

## Sezonai

|}

## Sudėtis
*[[2024]] m. [[vasario 5]] d.*

## Garsesni žaidėjai
; Atstovavo nacionalinei rinktinei
; Užsieniečiai
*   James Rodríguez, saugas;

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Trasa Sakhir

**Sakhir trasa** – Formulės 1 trasa, esanti Bahreine Sakiro dykumoje.

Formulės 1 Grand Prix Sakhir trasoje vyksta nuo 2004 metų. Tai pirmoji F1 Grand Prix trasa Artimuosiuose Rytuose. Trasa apie 30 km nutolusi nuo Bahreino sostinės Manamos. Trasą suprojektavo vokietis Hermanas Tilke. Trasa gali būti suskirstyta į įvairios konfigūracijos penkias dalis, todėl ja patogu naudoti treniruotėms bei kitokioms lenktynėms nei F1. Telpa apie 50 000 žiūrovų, yra didelis (~500 vietų) spaudos centras.

2011 m. Bahreino GP, turėjęs vykti šioje trasoje, buvo atšauktas dėl 2011-2012 m. sukilimo.

2014 m. pradžioje trasos šeimininkai paskelbė, kad vienas trasos posūkių bus pavadintas M. Schumaherio vardu. Tai padaryta norint pagerbti šį lenktynininką, kuris yra dirbtinėje komoje kelis mėnesius po 2013 m. gruodžio 31 d. patirtos galvos traumos slidinėjant.

## Statistika

## Adresas
P. O. Box 26381
Manama
Kingdom of Bahrain

## Šaltiniai

## Nuorodos
* www.f1db.com  
* www.f-1.lt (liet. k.)
* Bahreino GP istorija  (liet. k.)
Trasa Nivelles-Baulers

**Nivelles-Baulers** (pilnas pavadinimas – **Complexe Européen de Nivelles-Bauler**) – Formulės 1 trasa, esanti netoli Briuselio. Pastatyta 1971 m. kaip alternatyva tuo metu nesaugiai Spa-Francorshamps trasai. 1974 m. trasos šeimininkai bankrutavo, tačiau iki 1981 jose vykdavo motociklų lenktynės. Galutinai trasa buvo uždaryta 1981 birželio 30.

#### Statistika

## Adresas
Nivelles-Baulers
Belgium

## Nuorodos
* Nuotraukos  
* www.f1db.com  
* www.f-1.lt (liet. k.)
Trasa Spa-Francorchamps

**Trasa Spa-Francorchamps** – Formulės 1 trasa, kurioje vyksta Formulės 1 Belgijos Didžiojo Prizo (Grand Prix) lenktynės.

Spa-Francorchamps trasa yra netoli Spa miestelio, Belgijoje. Tai viena ilgiausių Formulės 1 trasų. Trasą sukonstravo Spa miestelio gyventojas Jules de Thieras. 1924 įvyko Spa 24 val. lenktynės, metais vėliau – pirmasis Belgijos GP. Per II pasaulinį karą 1944-45 metais trasa virto mūšio lauku.

## Statistika

## Adresas
Route du Circuit, 55
B-4970 Francochamps
Belgium

## Nuorodos
* www.f1db.com  
* www.f-1.lt (liet. k.)
Randersas

**Randersas** – Danijos miestas Jutlandijos pusiasalyje, Danijos viduryje. Šeštasis pagal gyventojų skaičių šalies miestas. Tai vienintelis natūralus upinis uostas, įsikūręs ant Gudeno upės krantų. Miestas yra labai palankioje geografinėje padėtyje. Būtent Gudeno upe nuo senų laikų transportuojamos svarbiausios prekės iš didžiųjų Silkeborgo ar Viborgo uostų.

## Žymūs žmonės

Mieste gimė ir gyveno literatūrinės Nobelio premijos laureatas Henrik Pontoppidan (1857–1943). Kiti šaltiniai nurodo gimimo vietą Frederisija.

## Sportas
### Futbolas
* Randers FC
* Randers SK Freja
* Randerso stadionas arba oficialiai BioNutria Park Randers, anksčiau žinomas ir kitais pavadinimas.

### Rankinis
* Randers HK – moterų rankinio klubas.
* Randers HH – vyrų rankinio klubas.

## Galerija


File:BioNutria_Park_Randers.jpg|BioNutria Park stadionas
Randers Kunstmuseum.jpg|*Kulturhuset* (menų muziejus)
Kapel til nutiden.jpg|Keraminė skulptūra
Det gamle vandtårn (Randers).JPG|Senasis vandens bokštas
Graceland Randers Denmark 2011-04-14 001.jpg|Elvis Presley muziejus
Gudenaa ved Randers.jpg|Geležinkelio tiltas
2016-06-19-sct-mortens-kirke-randers.jpg|Šv. Martin bažnyčia miesto centre


## Nuorodos
* Randerso miesto svetainė (danų k.)
* Information on working and living in Randers in English
* Randers tourism bureau 
* Randers Rainforest website
* Randers Art Museum
* English Online Information about Randers 
* (Sct. Morten's Church website, in Danish only)
Sex Pistols

**The Sex Pistols** buvo anglų punk roko grupė, susikūrusi 1972 metais. Pirmoji sudėtis buvo: Paul Cook (būgnai), Steve Jones (vokalas) ir Wally Nightingale (gitara).

Sex pistols laikomi punk roko srovės pradininkais. 8-ojo dešimtmečio pabaigoje „Sex Pistols“ nariai kartu išbuvo vos dvejus metus, tačiau išpopuliarėjo dėl savo primityvių, nihilistiškų singlų ir audringų pasirodymų. Anglijoje grupė buvo uždrausta dėl galimos neigiamos įtakos visuomenei.

## Grupės nariai

### Sex Pistols nariai
* Johnny Rotten – vokalas (1975–1978, 1996, 2002, 2003)
* Steve Jones – gitara (1975–1978, 1996, 2002, 2003)
* Glen Matlock – bosinė gitara (1975–1977, 1996, 2002, 2003)
* Paul Cook – būgnai (1975–1978, 1996, 2002, 2003)
* Sid Vicious – bosinė gitara (1977–1978)

### Ankstesni Sex Pistols nariai
* Steve Jones – vokalas (1972–1975)
* Wally Nightingale – gitara (1972–1975)
* Nick Kent – gitara (1975)
* Steve New – gitara (1975)
* Jim Mackin – vargonai (1972–1973)
* Stephen Hayes – bosinė gitara (1972–1973)
* Del Noones – bosinė gitara (1973–1974)
* Glen Matlock – bosinė gitara (1974–1975)
* Paul Cook – būgnai (1972–1975)

### Priskiriami Sex Pistols
Žmonės, kurie dainavo *[[The Great Rock 'n' Roll Swindle]]*;
* Ronnie Biggs – vokalas „No One Is Innocent“ ir „Belsen Was A Gas“ dainose (1978)
* Malcolm McLaren, vadybininkas – vokalas „You Need Hands“ dainoje(1979)
* Edward Tudor-Pole – vokalas „The Great Rock 'n' Roll Swindle“, „Rock Around The Clock“, ir „Who Killed Bambi?“ dainose(1979)

## Diskografija

### Albumai
* *Never Mind the Bollocks, Here’s the Sex Pistols* (Spalio 28 1977) # 1 UK, # 106 US
* *The Great Rock 'n' Roll Swindle* (Vasario 26 1979) # 7 UK
* *Some Product: Carri on Sex Pistols* (interviu ir radio trupinėliai) (Liepos 27 1979) # 6 UK
* *Flogging a Dead Horse* (kompiliacija) (Vasario 16 1980) # 23 UK
* *Kiss This: The Best Of* (Spalio 10 1992) # 10 UK
* *Filthy Lucre Live* (Birželio 24 1996) # 26 UK
* *Jubilee: The Best Of* (Gegužės 27 2002) # 29 UK
* *Sex Pistols Box Set* (Birželio 2 2002)
* *Raw and Live* (Vasario 16 2004)

## Nuorodos
* Oficiali Sex Pistols svetainė
* Sex Pistols dainų žodžiai
Trasa Zolder

Trasa **Zolder** (dar vadinama *Terlaemen* trasa) – Formulės 1 trasa, kurioje vyko Formulės 1 Belgijos Grand Prix lenktynės.

Šioje trasoje Belgijos GP lenktynės vyko: 1973, 1975-82, 1984 metais. Šioje trasoje 1982 m. gegužės 8 d. tragiškai žuvo vienas žymiausių Formulės 1 pilotų – Gilles Villeneuve (pilnas vardas – Joseph Gilles Henri Villeneuve).

Trasoje taip pat įrengti trys BMX takai. 2015 m. ir 2019 m. čia vyko pasaulio BMX čempionatas.

## Statistika

## Adresas
Terlaemen 30
B-3550 Heusden-Zolder
Belgium

## Nuorodos
* www.f1db.com  
* www.f-1.lt (liet. k.)
Linkavičiai (Panevėžys)

**Linkavičiai** – kaimas Panevėžio rajono savivaldybės pietuose, prie kelio . Šalia kaimo teka Lokaušėlės upelis (Nevėžio dešinysis intakas).

## Istorija

Linkavičių-Slabados dvare 1825 m. veikė audinių žvilginimo dirbtuvė ir vienintelė to meto Lietuvoje vario liejykla, 1859 m. buvo spirito varykla ir malūnas. Linkaučių dvaras priklausė Siručiams, Prozorams, Zavišoms.

## Gyventojai

### Žymūs žmonės
* Linkaučių dvare gimė pedagogė Felicija Povickaitė-Bortkevičienė, Steigiamojo Seimo narė (1873–1945).

## Šaltiniai
Burveliai

**Burveliai** – kaimas Panevėžio rajono savivaldybės pietuose, 7 km į pietus nuo Krekenavos, Nevėžio kairiajame krante, prie kelio . Seniūnaitijos centras. Pietuose teka Liepupys. Netoli kaimo yra alkakalnis, vadinamas Koplyčkalniu arba Mileškalniu. Kalva yra maždaug 300×100 m, apaugusi medžiais, stačiais šlaitais.

## Istorija

Burvelių pilis (*Burve*) minima XIV a. vokiškose kronikose ir XVI a. rusų istoriniuose šaltiniuose.

XIX a. pab. kaimas pateko į Krekenavos valsčių ir parapiją. Skirstyti į Aukštuosius ir Žemuosius Burvelius.

## Gyventojai

## Galerija

Image:Burveliai2.JPG|Dubeniuotasis akmuo
Image:Burveliai6.JPG|Sena kaimo pirkia
Image:Burveliai5.JPG|Alkakalnis


## Šaltiniai
Daniliškis (Krekenava)

**Daniliškis** – kaimas Panevėžio rajono savivaldybėje, Nevėžio kairiajame krante. Yra išlikęs Daniliškio dvaras, terasinis parkas, 263 metrų Daniliškio liepų alėja (gamtos paminklas, 360 medžių).

## Istorija
XIX a. minima Daniliškio (Danieliškio) dvaro valda Krekenavos valsčiuje, priklausiusi Romanskiams.

## Gyventojai

### Žymūs žmonės

Kaime, Platono Jankausko kapo koplyčioje palaidotas profesorius Platonas Jankauskas (1860–1941).

## Galerija

Daniliškis2.jpg|Liepų alėja
Daniliškis3.jpg|Liepų alėja
Daniliškis4.jpg|Liepų alėja


## Šaltiniai
Gringaliai

**Gringaliai** – kaimas Panevėžio rajono savivaldybėje, Nevėžio kairiajame krante, priklauso Krekenavos RP. Pro kaimą eina kelias . Yra Gringalių botaninis-zoologinis draustinis (387 ha). Rytuose plyti Gringalių miškas.

## Istorija
XIX a. pab. buvo Gringalių dvaras Krekenavos valsčiuje.

## Gyventojai

## Šaltiniai
Gringalių botaninis-zoologinis draustinis

**Gringalių botaninis-zoologinis draustinis** – saugoma gamtos teritorija Panevėžio rajono pietuose, Krekenavos seniūnijoje, Nevėžio ir Linkavos tarpupyje; Krekenavos regioninio parko vidinis draustinis. Apima Gringalių mišką, esantį šalia Gringalių kaimo. Plotas – 4,53 km².

Draustinyje saugomas Gringalių miškas su reta augalija ir gyvūnija, vabzdžių – baltamargių šaškyčių, didžiųjų auksinukų ir niūriaspalvių auksavabalių – populiacijos. Draustinis yra „Natura 2000” teritorija. Būdingi eglynai, pušynai, beržynai, ąžuolynai.

Žymiausias miško ąžuolas – 4,95 m apimties, 1,57 m skersmens, 25 m aukščio; eglė – skersmuo 79 m, apimtis 2,57 m, aukštis – 28 m.

## Šaltiniai
Dekano plokščiakalnis

**Dekano plokščiakalnis** () – plokščiakalnis Indijoje, užimantis didžiąją šalies vidurinę ir pietinę dalį, iš rytų ir vakarų apribotas Rytų Ghatų ir Vakarų Ghatų, iš šiaurės – Vindhjos kalnų. Užima apie 1 mln. km² plotą. Būdingos laiptuotos lygumos, besileidžiančios iš vakarų į rytus nuo 600–900 iki 300–500 m. Vietomis yra atskirų kalnų masyvų ar kalvynų. Šiaurės vakaruose yra kalnagūbrių (Balaghatas, Adžanta, Satpura), perskirtų tektoninių įdubų, šiaurės rytuose – Čhota Nagpuro plynaukštė.

Dekano plokščiakalnis – prekambro platforma. Seismiškai šis regionas laikomas vienu stabiliausių pasaulyje. Dekano plokščiakalnis slūgso ant Indijos plokštės. Sudarytas iš smiltainio, kalkakmenio, molingųjų skalūnų; kalnų masyvai – iš gneiso ir kristalinių uolienų. Nuosėdinė danga – viršutinio karbono-juros nuosėdinės uolienos, šiaurės vakaruose – kreidos-paleogeno bazaltinė danga (trapai).

Klimatas subekvatorinis, musoninis. Per metus iškrenta 500–700 mm kritulių (daugiausia vasarą). Pagrindinės upės: Godavarė, Krišna, Mahanadė, Narmada, Kaverė. Jų vanduo naudojamas pasėlių drėkinimui, sudaryta daug tvenkinių. Kalnų pavėjiniuose šlaituose auga musoniniai lapus metančių medžių miškai, lygumoje – savanos ir retmiškiai. Kraštovaizdžiai daugiausia sukultūrinti (auginami sorgai, kviečiai, medvilnė). Yra akmens anglies, geležies, vario, chromo, mangano rūdos, žėručio, aukso telkinių. Įsteigtas Kanhos nacionalinis parkas. Didžiausi miestai: Bangaloras, Puna, Haidarabadas.

„Dekanas“ (angl. *Deccan*) yra suanglintas prakritinio žodžio *dakkhin* variantas. Pastarasis kilo iš sanskrito žodžio *dakṣiṇa*, reiškiančio „pietūs“.

## Šaltiniai
Indiškoji kobra

**Indiškoji kobra**, **akiniuotoji kobra** (*Naja naja*) – aspidų (*Elapidae*) šeimos nuodingų gyvačių rūšis.

Daugiausia gyvena Indijos regione. Išauga iki 2 metrų. Deda kiaušinius nuo gegužės iki liepos mėnesio. Gali padėti 12-30 kiaušinių požeminiame guolyje. Gyvačiukai išsirita per 48-69 dienas, gimę būna 20-30 cm ilgio ir jau turi visiškai funkcionuojančias nuodų liaukas.

Gyvatės turi stiprius neurotoksinų nuodus, kurie veikia neuronų sinapses, paralyžiuodami raumenis, sustabdo kvėpavimą ar širdies veiklą.
Taipanai

**Taipanai** (*Oxyuranus*) – aspidų (*Elapidae*) nuodingų gyvačių gentis. Šios Australijoje gyvenančios gyvatės yra didelės (iki 3,3 m), greitos ir labai nuodingos: 90 procentų taipanų įkandimų baigiasi mirtimi.

Gentyje yra dvi rūšys:
*Taipanas (*Oxyuranus scutellatus*) – išauga iki 3–3,3 metrų.
*Žemyninis taipanas (*Oxyuranus microlepidotus*) – išauga iki 1,9 metrų, nuodingiausia gyvatė pasaulyje.
Trasa Interlagos

Trasa **Interlagos** – Formulės 1 trasa, kurioje vyksta Brazilijos Grand Prix lenktynės.

Trasos oficialus pavadinimas – Autodromo Carlos Pace. Trasa yra netoli San Paulo didmiesčio rajono kuris vadinasi Interlagos. Ilgainiui šis žodis prigijo kaip trasos pavadinimas.

## Istorija
Trasa buvo pastatyta 1940 m. privačių investuotojų. Po dešimtmečio nuosavybės teises perėmė minicipalitetas. Buvo bandyta trasa modernizuoti, tačiau darbai nebuvo pradėti. Pirmasis Grand Prix įvyko 1973 m., kuriame nugalėjo brazilas Emerson Fittipaldi.

2020 m. lenktynės nevyko dėl COVID-19 pandemijos.

## Ypatybės
Pilotai dažnai skundžiasi nelygiu trasos paviršiumi. Kelis kartus trasos šeimininkai bandė pašalinti šiuos trūkumus klodami asfaltą, tačiau dėl grunto ypatybių kelio danga nepasikeitė. Trasa dėkinga savo galimybėmis aplenkti varžovą. Joje yra kelios greitos tiesiosios, o vidurinysis sektorius vingiuotas ir lėtas, todėl reikalauja kompromisinio bolido reguliavimo. Interlagos yra viena iš nedaugelio trasų, kurioje pilotai važiuoja prieš laikrodžio rodyklės kryptį.


Image:Xcvhjewkrjei0086.JPG|Pagrindinė tribūna
Image:Xcvhjewkrjei0021.JPG|Gerbėjai
Image:Autodromo Jose Carlos Pace S do Senna.jpg|Sena „S“

Daugiau nuotraukų: wiki

## Statistika

## Adresas
Avenida Senador Teotonio Vilela 261
010000-000 Interlagos
Sao Paulo
Brazil

## Šaltiniai

## Nuorodos
* www.f1db.com  
* www.f-1.lt (liet. k.)
Japoninė pupuolė

**Japoninė pupuolė** (*Vigna angularis*) – pupinių (*Fabaceae*) šeimos pupuolių (*Vigna*) genties augalų rūšis.

## Kulinarija
Šios pupelės buvo sukultūrintos Himalajuose, tačiau kaip maisto produktas paplitęs gana plačiame Tolimųjų Rytų regione. Plačiai naudojamos kinų (kin. 小豆 *xiǎodòu* / 红豆 *hóngdòu*), korėjiečių (팥 *pat*) ir japonų (*azuki*) virtuvėse.

Pagrindinis japoninių pupuolių produktas yra saldi raudona pasta (kin. 豆沙 *dòushā*, jap. 餡子 *anko*), gaunama verdant pupeles su cukrumi iki visiško suvirimo. Ši pasta naudojama Tolimųjų Rytų virtuvėse kaip vienas pagrindinių produktų gaminant desertus. 

Iš šios pastos gaminama sriuba (kin. 紅豆湯 *hóngdòutāng*, ), kuri gaunama pastą atskiedžiant vandeniu ir pašildžius. Dažniausiai tokioje sriuboje plaukioja gličių ryžių kukuliukai. Pasta gali būti įdaromi įvairūs ryžių patiekalai.
Trasa Jacarepagua

**Jacarepagua** (oficialus pavadinimas *Autódromo Internacional Nelson Piquet*) – Formulės 1 trasa, kurioje vykdavo Formulės 1 Brazilijos Grand Prix lenktynės.

Trasa pastatyta 1978 m. Trasa pasižymi dvejomis ilgomis tiesiosiomis ir lėtais posūkiais. Trasoje vyko 10 Brazilijos Grand Prix lenktynių, penkiose iš jų triumfavo Alainas Prostas (Prancūzija).

## Statistika

## Adresas
Autodromo Circuit Nelson Piquet
Av Ambaixador Aberlardo Bueno
Baixada de Jacarepagua
Brazil

## Nuorodos
* www.f1db.com  
* www.f-1.lt (liet. k.)
Žirnenka

**Žirnenka** – kaimas Kėdainių rajono savivaldybėje, 1,5 km į šiaurės vakarus nuo Sirutiškio, Kruosto kairiajame krante. Sunykęs.

## Istorija
Žirnenkos palivarkas, vėliau užusienis minimas nuo 1861–1863 metų. Viensėdis priklausęs Čapskio Kėdainių dvarui. Čia atkelti stačiatikiai iš Pelėdnagių (1939 m. kaime buvo kalbama rusiškai).

XX a. pr. Žirnenka pateko į Surviliškio valsčių, tarpukariu – į Dotnuvos valsčių, LTSR laikais – į Daškonių, paskui Kėdainių apylinkę. 1937 m. vietovardžių komisija siūlė vietą pavadinti Žirnine, bet liko Žirnenkos pavadinimas. Sovietmečiu priklausė „Žvaigždės“, „Žiburio“ kolūkiams.

## Gyventojai

## Šaltiniai
Trasa Hungaroring

Trasa **Hungarorig** – Formulės 1 trasa, kurioje vyksta Formulės 1 Vengrijos Grand Prix lenktynės, įsikūrusi netoli Budapešto.

## Istorija
Jei ne tuometiniai nesukalbami Maskvos biurokratai, šios lenktynės galėjo įvykti Rusijos sostinėje. B. Ecclestone buvo užsidegęs „prastumti“ vieną iš čempionatų etapų už „geležinės uždangos“. Į šia rolę pretendavo TSRS, Kinija, Jugoslavija. Bet Bernie, pajutęs tos „geležinės uždangos“ svorį savo pečiais, galu gale, paklausęs savo seno draugo Tomash Rochoni, apsistojo ties Vengrijos kandidatūra. Bernie atvyko su trumpu vizitu į Budapeštą, pakerėjo tuometinius Vengrijos biurokratus, ir davė startą trasos statyboms. Trasa buvo pastatyta per rekordinį 8-ių mėnesių laikotarpį. Įsivaizduokite, kontraktas buvo pasirašytas 1985 rugsėjo 10, statybos prasidėjo spalio 1, o bandomasis važiavimas įvyko 1986 kovo 24 d. Na, o 1986 rugpjūčio 10 Hungaroringe praėjo Formulė 1 čempionato etapas „Hungaroring GP 1986“.

GP sukėlė didelį susidomėjimą ir į Budapešto priemiestį susirinko apie 200 000 žmonių, tapusių dviejų brazilų kovos liudininkais. Ayrton Senna su „Lotus“ iškovojo “pole-poziciją”, bet finišavo antras. Pirmąją pergalę Hungaroringe iškovojo kitas brazilas – Nelson Piquet su Williams, kitais metais pratęsęs laimėjimu.

Keletą metu jokiu problemų neiškildavo, bet nusileidus „geležinei uždangai“ trasa buvo ties išnykimo riba iš Formulės 1 tvarkaraščio. Pradžioje atsirado finansavimo problemų, vėliau pasipylė pilotų skundai purvinai trasai. Visi puikiai žinote, kad smėlio dulkes suneša vėjas nuo šalia esančių kalvu, o dar – sausas ir karštas oras, būdingas tuo metu. Tokioje trasoje slysta padangos, radiatoriai užsikemša dulkėmis ir bolido važiavimas pasidaro nenuspėjamas.

Martin Brundle kažkada sakė: „Budapeštas puiki vieta kur apsistoja F1 karavanas, bet trasa galėtu būti ir geresnė. Čia nėra nei greitų posūkių, nei tiesiųjų, kurios išliktų atminty.“

1989-siais trasa buvo atnaujinta ir sutrumpėjo 46 metrais, o 1998 trasos „piešinys“ vėl buvo pakoreguotas. Nuo tada trasa nežymiai pasikeičia kiekvienais metais, bet to kasmet išdygsta naujos tribūnos.

Pasvėrus, Monaco ir Hungaroring visiškai nepanašios, tačiau pati žymiausia ir pati kukliausia trasos yra labai panašių charakteristikų. Ir ten, ir ten nerasite greitų posūkių ir ilgu tiesiųjų. Aerodinamika sureguliuojama taip, kad kuo daugiau prispaustų, o ir lenkti beveik neįmanoma. Reikalingas gerai subalansuotas ir patikimas bolidas (žinoma tai nemaišo ir kitose trasose).

2020 m. sutartis dėl lenktynių rengimo šioje trasoje buvo pratęsta iki 2027 m.

## Statistika

## Adresas
Hungaroring Sport RT
H-2146 Mogyorod
PO Box 10
Hungary

## Šaltiniai

## Nuorodos
* www.f1db.com  
* www.f-1.lt (liet. k.)
Kintamoji elektros srovė

**Kintamoji elektros srovė** – elektros srovė, kurios stipris ir kryptis kinta. Ji yra priešinga sąvoka nuolatinei srovei, kuri yra visada pastovi.

Tarp įvairiausių kintamųjų elektros srovių paprasčiausia ir taisyklingiausia yra sinusinė kintamoji elektros srovė. Tokios elektros srovės momentinis stipris I kinta harmoningai. Geriausiai žinomas kintamosios elektros srovės pavyzdys yra elektros tinklo srovė, kurios stiprumas sinusoidiškai kinta 50 Hz (kai kuriose šalyse – 60 Hz) dažniu.

## Kintamosios srovės galia
Vidutinė kintamosios srovės galia yra mažesnė nei maksimali joje pasiekiama įtampa V_{max}. Kuomet srovės šaltinis apkrautas varža *R*, srovės galia

:P_{\rm vid} = \frac{R}.

kur (sinusinei srovei)

:V_\mathrm{rms}=\frac{V_\mathrm{max}}{\sqrt{2}}.

Kintamosios srovės galia vieno periodo ribose kinta, dukart tapdama lygi nuliui. Pramonėje taip pat taikoma trifazė srovė, susidedanti iš trijų komponenčių kurios sutampa dažniu tačiau skiriasi faze. Trijų fazių atskira galia periodo ribose kinta taip jog jų visų bendra galia lieka pastovi, kaip ir nuolatinės srovės.

## Kintamąją srovę apibūdina
* Kintamosios srovės periodas – trumpiausias laikas \mathcal T, po kurio pasikartoja srovės kryptis ir stipris.
* Kintamosios srovės dažnis  v yra periodui atvirkščias dydis.
* Amplitudė
* Efektinė srovės vertė.

## Šaltiniai

## Nuorodos
Eileen Abad

**Eileen Abad** (*Eileen Antonieta Perez Arguinzones*; g. 1975 m. lapkričio 15 d. Karakase) – garsi Lotynų Amerikos telenovelių aktorė iš Venesuelos.

Vaidina Valentiną Ajalą (*Valentina Ayala*) Kolumbijos telenovelėje „Audra“ (*La Tormenta*).

Vaidino šiuose filmuose ir telenovelėse:
* *Por estas calles*, 1992
* *Antes de morir*, 1995
* *Amores de fin de siglo*, 1995
* *Tokyo-Paraguaipoa*, 1996
* *Salserín*, 1997
* *Contra viento y marea*, 1997
* *Piel*, 1998
* *Niña mimada*, 1998
* *El amor de mi vida*, 1998
* *Calypso*, 1999
* *Besos prohibidos*, 1999
* *Angelica pecado*, 2000
* *La Soberana*, 2001
* *Mambo y canela*, 2002
* *Negra consentida*, 2004
* *Sabor a ti*, 2004
* *[[La Tormenta]]*, 2005

## Nuorodos
* IMDb profilis
* Nuotraukos
Spindulinė pupuolė

**Spindulinė pupuolė** (*Vigna radiata*) – pupinių (*Fabaceae*) šeimos pupuolių (*Vigna*) genties augalų rūšis.

## Mityba
Šios pupuolės kilusios iš Indijos, tačiau kaip maisto produktas naudojamos tiek Pietų, tiek Rytų Azijos virtuvėse. Plačiai naudojamos kinų (kin. 緑豆 *lǜdòu *), korėjiečių, Vietnamo (*đậuxanh*) ir Indijos virtuvėse.

Iš spindulinių pupuolių gaminami plonieji kiniški makaronai *fěnsī*, taip pat korėjietiška želė *nokdumuk* (녹두묵).

Labai populiarūs yra šių pupuolių daigai (kin. 芽菜 yácài), kurie tampa viena svarbiausių daržovių Tolimųjų Rytų virtuvėse. Šie daigai gali būti kepami su kitomis daržovėmis, naudojami salotoms ir kaip įdarai įvairiems patiekalams.

## Šaltiniai
Dručkis (bomba)

**„Fat Man“** (liet. 'Dručkis') – JAV pagamintos atominės bombos kodinis pavadinimas. Ši bomba buvo susprogdinta 1945 m. rugpjūčio 9 d., 11:02 virš Nagasakio (Japonija) Mitsubishi gamyklos 550 m aukštyje.

Tai buvo antroji iš dviejų atominių bombų, panaudotų kada nors karo metu. Pavadinimas taip pat bendrai nurodo JAV atominių bombų, pagamintų „Fat Man“ modelio pagrindu, konstrukciją.

## Technologija
Bomba buvo 2,34 m ilgio, 1,52 m skersmens ir svėrė 4630 kg. Kaip ir nurodo pats pavadinimas, bomba buvo daugiau nei dvigubai platesnė negu Mažylis (Little Boy), numestas ant Hirošimos 3 dienomis anksčiau. Kita vertus, „Dručkio“ masė buvo tik 10 % didesnė negu jo „kolegos“. Ši bomba buvo ir kitokios konstrukcijos nei numestoji ant Hirosimos. „Dručkio“ branduolinis užtaisas buvo ne iš urano, o iš plutonio. Tokio tipo bombose įprastinė sprogstamoji medžiaga, sudėta aplink radioaktyvias medžiagas, sprogsta ir suspaudžia pastarąsias iki prasideda grandininė reakcija.

## Priežastys ir pasekmės
JAV tikėjosi, kad panaudojus branduolinį ginklą Japonija bus priversta kapituliuoti ir bus galima išvengti dideliais nuostoliais grėsusio išsilaipinimo Honšiū saloje.

Kadangi į pirmąją atominę bombą, numestą rugpjūčio 6 d., japonai greitai nesureagavo, buvo nuspręsta numesti antrąją bombą.

Bomba buvo numesta iš B-29 bombonešio (įgulos vadinto „Bockscar“), pilotuoto majoro Charles Sweeney. Bomba turėjo 21 kilotoną trotilo galios arba 8,78×1013 džaulio = 88&nbsp;TJ (teradžaulių). Dėl kalnuotos Nagasakio vietovės žala buvo ne tokia milžiniška, kaip palyginti plokščioje ir lygioje Hirosimoje. Pagal skaičiavimus, vietoje iškart po sprogimo žuvo 40000 žmonių ir apie 25000 buvo sužeisti. Tačiau vėliau žymiai daugiau žmonių žuvo nuo patirtų sužalojimų ir radiacijos.

## Išnašos

## Nuorodos

* Nuodugnus bombos tipo aprašymas ir Fat Man Atominių ginklų Archyvas
*  Gadget, Fat Man ir „Joe 1“ dizainas (RDS-1) 
* Nuclear Files.org  'Fat Man' apibrėžimas and paaiškinimas
* Fat Man Modelis QuickTime VR formate
Carmen Villalobos

**Karmen Jorlei Viljalobos** (*Carmen Yorley Villalobos*, g. 1983 m. liepos 13 d. Barankiljoje) – Lotynų Amerikos telenovelių aktorė iš Kolumbijos.

Vaidino šiuose filmuose:
* *Club 10*, 1999
* *Amor a la plancha*, 2003
* *Dora, la celadora*, 2004
* *[[La Tormenta]]*, 2005
* *Amores de mercado*, 2006

## Nuorodos

* IMDb profilis
* Nuotrauka
Kazokai (Panevėžys)

**Kazokai** – kaimas Panevėžio rajono savivaldybės pietiniame pakraštyje, 10 km į pietus nuo Krekenavos, Nevėžio kairiajame krante, priešais Surviliškį. Pro gyvenvietę eina kelias . Išlikę arkinio gelžbetoninio tilto į Surviliškį griuvėsiai (inž. Pranas Markūnas). Kaime stūkso paminklinis akmuo pirmajam žuvusiam savanoriui atminti, akmuo „su dubeniu“.

## Istorija

## Gyventojai

### Žymūs žmonės

Pirmasis už Lietuvos laisvę 1918–1920 m. nepriklausomybės kovose žuvęs savanoris Povilas Lukšys (1886–1919) gimė Kazokų kaime.

## Šaltiniai
Strėvininkai (Elektrėnai)

**Strėvininkai** – kaimas Elektrėnų savivaldybėje, 8 km į pietus nuo Vievio. Seniūnaitijos centras. Ties kaimu kertasi keliai  ir , telkšo Strėvininkų ežeras (Škatulė), piečiau dunkso Strėvininkų miškas.

## Etimologija
Pavadinimas kilęs nuo *[[Strėva|Strėvos]]* upės.

## Istorija
XIX a. pab. buvo Strėvininkų palivarkas ir dvaro valda Trakų apskrities Vievio valsčiuje, Jarmališkių apylinkėje. Dvaras priklausė Strunkoms, Juozapui Riomeriui, 1840–1876 m. – jo sūnui Stanislovui. XX a. pr. – Evelinai Chrapovickai Jano Lubeneckio herbo.

## Gyventojai

## Šaltiniai
FCSB București

**Bukarešto „FCSB“ (FC Steaua București)** – Rumunijos futbolo klubas iš Bukarešto. Vienas iš tituluočiausių klubų šalyje.

Šiuo metu yra naudojamas **FCSB București** pavadinimas, o „Steaua“ vardą naudoja mėgėjišku lygmeniu žaidžianti komanda. Taip nutiko dėl teisinių kazusų.

## Istorija

1947 m. birželio 7 d. įkurtas naujas sporto klubas – Armijos sporto asociacija (*Asociația Sportivă a Armatei*), klubo komanda iškart pradėjo žaisti aukščiausioje šalies lygoje. 1949 metais laimėjo pirmąją Rumunijos taurę. 1951 metais laimėtas pirmas čempionatas ir dar kartą iškovota Rumunijos taurė. 1957 metais klubo komanda pirmą kartą dalyvavo UEFA varžybose. 1986 metais laimėjo Čempionų lygą.

2014 m. pabaigoje kilo teisiniai ginčai su Gynybos ministerija, dėl istorinio **„Steaua“** vardo naudojimo ir klubas buvo priverstas pasikeisti pavadinimą. Dabar žinomas **FCSB** pavadinimu.

## Pasiekimai

„Steaua“ tapo pirmąja Rytų Europos komanda, iškovojusia Europos taurę, kai 1986 metais Europos taurės varžybų pusfinalyje įveikė belgų RSC Anderlecht, o finale po 11 m serijos nugalėjo FC Barcelona. 1987 metais komanda iškovojo Europos Supertaurę, nugalėjusi Kijevo „Dynamo“.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* faceboook paskyra
* SOCCERWAY
* FLASHSCORE
* Transfermarkt
* Globalsportsarchive
Ankylosauria

***Ankylosauria*** – šarvuotųjų dinozaurų grupė. Gyveno kreidos periode, paplitę keliuose žemynuose. Buvo 3 šarvuotųjų dinozaurų šeimos – ankilozaurai ir nodozaurai laikomi pagrindiniais šarvuotaisiais, scelidosauridae gyveno anksčiau – juros laikotarpyje.

Kojos tvirtos trumpos. Sprandas, nugara, šonai ir uodega buvo padengti suplotomis kaulinėmis plokštėmis, įaugusiomis į storą odą. Kūnas baigėsi stora uodega. Visa tai gerai saugojo lengviausiai pažeidžiamą pilvą.

Nodozaurai turėjo siaurą kaukolę ir ilgus spyglius kyšančius iš šonų. Ankilozaurai turėjo platesnes kaukoles, o uodegos gale į kuoką panašų sunkų kaulinį rutulį, kuris buvo puikus ginklas. Ankilozaurai matyt ėsdavo visus žemus augalus, kokius tik rasdavo, o siauresnio snukio nodozaurai galbūt pasirinkdavo tam tikrus lapus.

## Filogenetinis medis
Branduolinė žiema

**Branduolinė žiema** – hipotetinės pasaulio klimato sąlygos, kurios susiformuotų po didelio masto branduolinio karo. Manoma, kad didelio kiekio branduolinių užtaisų susprogdinimas, ypač ant degių objektų (tokių kaip miestai), sukurtų didžiulį dūmų ir pelenų sluoksnį stratosferoje, neleidžiantį Saulės spinduliams pasiekti žemės paviršiaus. Tai radikaliai atvėsintų orą planetoje.

Panašios klimato sąlygos susidarytų nukritus ypač dideliam meteoritui ar įvykus labai galingam ugnikalnio išsiveržimui.

## Mechanizmas

Dalelių sluoksnis atmosferoje ženkliai sumažintų Saulės šviesos kiekį, kuris pasiekia Žemės paviršių, o tokios sąlygos gali išlikti stratosferoje kelias savaites ar net kelerius metus (dūmai ir pelenai susidarę degant naftai ir plastmasėms sugeria žymiai daugiau Saulės šviesos nei dūmai susidarę degant medienai). Pelenai atmosferoje judėtų vidutiniame aukštyje nešami vakarų – rytų vėjų ir suformuotų tolygią dalelių juostą aplink šiaurės pusrutulį tarp 30° ir 60° platumos (nes pagrindiniai taikiniai pagal daugelį branduolinio karo scenarijų būtų būtent šiose platumose). Stori juodi debesys neleistų iki žemės prasimušti Saulei mažiausiai keletą savaičių, dėl to paviršinė temperatūra nukristų apie 30&nbsp;°C.

## Taip pat skaitykite
* Branduolinė vasara
Sidabro šalis

**Sidabro šalis**, **Sidabro kalnai** () – legendinė sidabro žemė, kuri, kaip buvo manoma, plyti Pietų Amerikos gilumoje. Manoma, jog šią legendą apie sidabro kalnus iš vietinių gyventojų išgirdo jūreiviai, išsigelbėję po laivo katastrofos.

XVI a. pradžioje Paranos upės estuarija pavadinta *[[La Plata (estuarija)|Río de la Plata]]* („Sidabro upė“), kadangi konkistadorai manė, kad ji išteka iš Sidabro kalnų. Nepaisant to, kad Sidabro kalnai buvo tik legenda, Paranos baseine iš tiesų glūdi nemaži sidabro telkiniai (Potosi telkinys, Bolivija).

Dabartinis Argentinos valstybės pavadinimas kilo iš lotynų k. žodžio *argentum*, reiškiančio sidabrą.

## Taip pat skaitykite
* Eldoradas
Sojų padažas

**Sojų padažas** (kin. 醬油 *jiàngyóu*, kant. 豉油 *siyau*, , kor. *ganjang*, ) – vienas sojų produktų, skystis, pasižymintis ruda spalva, sūriu skoniu, ir plačiai naudojamas kaip vienas pagrindinių prieskonių Tolimųjų Rytų virtuvėse.

Sojų padažas išrastas Kinijoje ir naudojamas nuo labai senų laikų.

## Gamyba
Sojų padažas gaminamas išvirtas sojų pupeles su kai kuriais priedais fermentuojant su specialiu raugu (*Aspergillus oryzae* ar *A. sojae*) ir druska. Fermentavimo metu išsiskiriantis skystis ir yra sojų padažas.

## Rūšys
Priklausomai nuo fermentacijos trukmės, sudėtinių produktų, gaunama daugybė padažo rūšių, kurios varijuoja įvairiuose regionuose. Dažnai šie padažai yra tiek skirtingi, kad jų vienu kitu pakeisti negalima.

### Kiniškieji padažai
Kinijoje dauguma padažų gaminami vien tik iš sojos, kas suteikia jiems gana stiprią konsistenciją ir skonį. Išskiriamos šios pagrindinės rūšys:
* *Shēngchōu* (生抽) – pasižymintis gana šviesia spalva ir sūriu skoniu, vartojamas dažniausiai
* *Lǎochōu* (老抽) – ilgai brandintas ir pagardintas melasa. Turi salstelėjusį skonį.
* Tirštasis 醬油膏 – sutirštintas cukrumi ar krakmolu, vartojamas šaltiems patiekalams.

### Japoniškieji padažai
Japoniškieji padažai gaminami naudojant nemažai kviečių, kas padažui suteikia specifinį skonį ir kvapą.
* *Koikuchi* (濃口) – Kilęs *Kantō* regione ir pats populiariausias. Gaminant soja ir kviečiai naudojami lygiomis dalimis.
* *Usukuchi* (薄口) – Paplitęs *Kansai* regione, ir pasižymi šviesesne spalva ir sūrumu. Jo gamyboje naudojama iš fermentuotų ryžių gaminama saldi *amazake*.
* *Tamari* (たまり) – Artimiausias Kiniškam sojų padažui, nes naudoja labai mažai kviečių. Pasižymi tirštumu, sodriu skoniu, paplitęs *Chūbu* regione. Labai dažnai šis padažas gaunamas ir skysčio, likusio fermentuojant sojų pastą.
* *Shiro* (白) – Labai šviesus padažas, kurio gamyboje kviečių vartojama gerokai daugiau nei sojų, dėl ko pasižymi saldumu.

### Korėjietiški padažai
Korėjietiški padažai, artimi kiniškiems, gaminami tik iš pupų, ir dažnai yra sojų pastos fermentacijos šalutinis rezultatas.

## Gamintojai

* Kikkoman
* Yamasa
* Foshan Haitian Flavouring & Food
Mapučiai

**Mapučiai** (mapudungunų k.: *Mapu* 'žemės' + *Che*) – indėnų tauta, gyvenanti Centrinėje ir Pietų Čilėje bei Pietų Argentinoje. Ispaniškai dažnai vadinami **araukanais** (*araucanos*). Mapučiai kalba mapudungunų kalba ir dauguma yra katalikai.

Verčiasi žemdirbyste (dar iš inkų perėmė kukurūzų, valgomųjų batatų, pupų auginimo būdus), gyvulininkyste (nuo seno augina lamas vilnai ir kaip nešulinius gyvulius), žvejyba ir amatais – audimu, puodininkyste, metalo kalyba. Mapučiai beveik 350 metų priešinosi Ispanijos kolonijų administracijai ir Čilės valdžiai (Arauko karas). Po pralaimėjimo nuo XIX a. vid. iki XX a. 9 dešimtmečio daugelis jų buvo priversti gyventi rezervacijose; vėliau jos panaikintos.

Pagal naujausius DNR tyrimus mapučiai yra giminingi Okeanijos polineziečiams, todėl neatmetama galimybė, jog žmonės į Ameriką atkeliavo ne tik per Beringo sąsiaurį, bet ir per vandenyną.

## Išnašos
Britai

Sąvoka **britai** naudojama keliomis prasmėmis:

# Britai (); šis terminas apima vietines Jungtinės Didžiosios Britanijos ir Šiaurės Airijos Karalystės tautas - anglus, valus, škotus, kornus, menksiečius, Šiaurės Airijos airius, bei visus kitus Jungtinės Karalystės piliečius su gimimu ar įgyjusius pilietybę vėliau, nepriklausomai nuo jų etnoso ir rasinių bruožų.
# Britai – Britų salų vietiniai gyventojai iki romėnų užkariavimo ().
# Kalbantieji britų kalbomis.
Agrastas

**Agrastas** (*Ribes uva-crispa*) – agrastinių (*Grossulariaceae*) šeimos daugiametis uogakrūmis. Lietuvoje auginama iš paprastojo agrasto rūšies kilusios kultūrinės veislės.

Senosios europinės veislės kilusios iš paprastojo (europinio) agrasto (*Ribes uva-crispa*), augančio Pietų ir Vidurio Europoje bei Šiaurės Afrikoje. Lietuvoje agrastai auginami nuo XIX a. vidurio.

Stiebai ir ūgliai dygliuoti arba be dyglių. Lapai 3–5 skiaučių. Vaisius – uoga su koteliu, apvalus arba pailgas, plikas arba plaukuotas; geltonas, žalias, raudonas, purpurinis. Neprinokusios uogos vartojamos konditerijoje, apnokusios – konservavimui, uogienėms, prinokusios – desertui, marmeladui, vynui, valgomos žalios. Ilgam laikymui uogos šaldomos ir sublimuojamos, konservuojamos cukrumi.

Agrastų uogose yra fruktozės, gliukozės, sacharozės, pektinų, organinių rūgščių (citrinos, obuolių, rūgštynių, gintaro, vyno), kalio, cinko, geležies, fosforo, vario, mangano, fluoro, jodo, vitaminų (C, B1, B2, B6, F), rauginių medžiagų. Šviežios uogos skatina tulžies ir šlapimo išsiskyrimą, todėl jas patartina valgyti sergantiems inkstų, šlapimo pūslės, virškinamojo trakto (ypač užkietėjus viduriams), hipertonine liga, ateroskleroze, mažakraujyste. Jas tinka vartoti sutrikusios medžiagų apykaitos, nutukusiems žmonėms. Agrastų reikėtų vengti sergantiems cukriniu diabetu, skrandžio ir dvylikapirštės žarnos opalige, plonosios ir storosios žarnų uždegimu.

Agrastai gerai auga ir dera saulėtose vietose, vidutinio sunkumo silpnai rūgščiose dirvose (pH 5,5–6,5). Dauginami vegetatyviškai (žaliaisiais auginiais, atlankomis, skiepijimu, kartais krūmų skyrimu), selekcionuojant – sėklomis. Dažniausiai sodinami eilėmis kas 3 m ir kas 1 m augalas nuo augalo eilėje. Geromis sąlygomis auga 30–40 metų. Derėti pradeda 2–3 m., gausiai dera 15–20 m. (produktyviausi 3–5 m. stiebai). Derlingumas 10–20 t/ha. Versliniuose agrastynuose 1 ha auginama 3–5 tūkst. krūmų.

## Produkcija

## Etimologija
Žodis *agrãstas* (*ãgrasas, agrastà, ãgrasta, agresas, ãgresta, agrẽstas, ãgrazdas, agrezdas*) – skolinys iš , . Į lenkų kalbą pateko iš  (‘neprisirpusi (vynuogių) kekė’), ir XV–XVI a.  reiškė ‘rūgštus vynas iš neprisirpusių vynuogių’. Vėliau, matyt, dėl panašumo į žalias vynuogių uogas, šis pavadinimas perėjo agrastams.

## Šaltiniai
Amsterdamo raudonųjų žibintų kvartalas

**Raudonųjų žibintų kvartalas** (, *Walletjes* arba *Rosse Buurt*) – viena pagrindinių Amsterdamo turistų pramogų vietų; tai gatvių tinklas, kur yra keli šimtai vieno kambario butų, išnuomotų prostitutėms. Savo paslaugas jos siūlo tiesiog pasirodydamos per langą. Kvartale gausu sekso reikmenų parduotuvių, sekso teatrų, sekso muziejus. Čia nėra pageidautinas prostitučių fotografavimas.

Kvartalas pavadintas pagal vyraujančią žibintų spalvą. Panašaus pobūdžio kvartalų esama ir kituose pasaulio miestuose, ypač JAV ir Japonijoje.
Kamelija

**Kamelija** (*Camellia*) – arbatmedinių (*Theaceae*) šeimos visžalių augalų gentis.

Savaime augančios kamelijos – medžiai, auginami – krūmai. Lapai 7-10 cm ilgio, elipsės pavidalo, odiški. Žiedai pavieniai arba po 2-4, susitelkę lapų pažastyse. Žydi rudenį. Vaisius – dėžutė. Gyvena 100 metų ir ilgiau.

Kinijoje kamelijos auginamos arbatai.

Rūšys:
* Aliejinė kamelija (*Camellia oleifera*)
* Japoninė kamelija (*Camellia japonica*)
* Kietavaisė kamelija (*Camellia drupifera*)
* Kvapioji kamelija (*Camellia sasanqua*)
ir kt.

Arbata gaunama iš šių rūšių ir jų hibridų:
* *Camellia assamica*
* Kininis arbatmedis (*Camellia sinensis*)
Andrejus Zadneprovskis

**Andrejus Zadneprovskis** (g. 1974 m. rugpjūčio 31 d. Kaliningrade, Rusija) – Lietuvos penkiakovininkas, dukart pasaulio ir vienąkart Europos šiuolaikinės penkiakovės čempionas.

## Biografija
Tatjana ir Viačeslavas susipažino Kaliningrade, ten jiems gimė pirmasis sūnus Andrejus. Kitas sūnus - Vladimiras (neakivaizdžiai studijavo kūno kultūrą VPU). Tėvas Viačeslavas - buvęs sportininkas, penkiakovininkas, 5 kartus Lietuvos čempionas, laimėjęs dvi spartakiadas, Sovietų Sąjungos rinktinės narys. 1974 m. tuometinis Klaipėdos vadovas Alfonsas Žalys V.Zadneprovskį pakvietė gyventi ir sportuoti Lietuvos uostamiestyje. Viačeslavą treniravo Edmundas Margevičius, tapęs A.Zadneprovskio pirmuoju treneriu ir jį pakvietęs gyventi į Kauną (vėlesnis Andrejaus treneris Jurijus Moskvičiovas).

A.Zadneprovskis gyveno ir mokėsi, sportavo Kaune iki studijų Lietuvos policijos akademijoje Vilniuje, kur buvo Vilniaus vyriausiojo policijos komisariato Viešosios policijos patrulių rinktinės Raitosios policijos kuopos vyresnysis patrulis. Turėjo inspektoriaus laipsnį. VRM Centrinei medicinos ekspertizės komisijai (CMEK) nusprendžius, kad Andrejus netinkamas tarnybai policijoje, jam buvo pasiūlytos kitos pareigos, kur reikalavimai sveikatai mažesni, bet A.Zadneprovskis jų atsisakė. Jo stažas – 16 metų ir 11 mėnesių. Policijos pensininkas, tarnybą baigęs dėl sveikatos būklės (nuo 2005 m. kairioji koja buvo keletą kartų operuota, reikalinga kairiojo kelio sąnario kremzlės operaciją), pretendentas į nusipelniusiems sportininkams skiriamą rentą.

2010 m. pabaigoje pranešė pasitraukiantis iš didžiojo sporto.

## Pasiekimai

## Šaltiniai
Ferdinandas VII

**Ferdinandas VII** (*Fernando VII*; 1784 m. spalio 14 d. San Lorenzo de El Escorial, Madridas, Ispanija – 1833 m. rugsėjo 29 d. Madride) – Ispanijos karalius (1808, 1813 – 1833 m.).

## Biografija ir valdymas

Madride gimęs vyriausiasis Karloso IV ir jo žmonos Maria Louisa de Parma sūnus jaunystę praleido kaip Ispanijos karaliaus įpėdinis. Pradėjo valdyti 1808 m.  Tais pačiais metais Napoleonas jį nuvertė; vykdė kontrrevoliucinę ir reakcinę politiką, kuri Ispanijoje sukėlė gilų nesutarimą tarp dešiniųjų ir kairiųjų liberalų.  Dar 1813 m. gruodžio mėnesį atkūrė absoliutinę monarchiją ir atmetė 1812 m. liberaliąją konstituciją.  1820 m. Sukilimas, vadovaujamas Rafael del Riego, privertė ją atkurti, prasidėjo trejų metų liberalų valdymo laikotarpis (*Liberal Triennium*).  1823 m. Veronos kongrese inicijuota sėkminga Prancūzijos intervencija privertė antrą kartą atkurti absoliučią monarchiją.  1814–1833 m. slopinta liberali spauda , įkalinta daugelis liberalių redaktorių ir rašytojų. 

Jam valdant, Ispanija prarado beveik visas savo Amerikos kolonijas, jam mirus šalyje prasidėjo didelio masto pilietinis karas. Jo politinis palikimas nuo pat mirties vertinamas prieštaringai, bet dauguma istorikų mano, kad jis buvo neveiksnus, despotiškas ir trumparegis monarchas.

## Genealogija



## Šaltiniai
Rietmenė

**Rietmenė** (*Echinochloa*) – miglinių šeimos augalų gentis, tarp kurių yra tiek laukinių, tiek kultūrinių augalų. Tarp laukinių žinomiausios rūšys yra šios:
**Echinochloa caudata* 
**Echinochloa colona* 
* Paprastoji rietmenė (*Echinochloa crus-galli*). Auga Lietuvoje

## Kultūrinės rūšys
Rietmenės yra nuo seno vartojamos kaip javai kai kuriose pasaulio šalyse. Tačiau šiuo metu yra beveik išstumtos kitų, derlingesnių grūdinių kultūrų. Žinomiausios rietmenės rūšys yra šios:
*Valgomoji rietmenė (*Echinochloa esculenta*) (daugelyje kalbų vadinama Japoniškąja sora) – prijaukinta Tolimuosiuose Rytuose (seniausi radiniai iš Japonijos siekia 2000 m. pr. m. e.), ir naudota Japoniškoje (), Korėjiečių ir Pekino virtuvėse. Dažniausiai naudota košėms virti. Svarbiausias javas Ainu virtuvėje (ainu kalba *biyaba*).
**Echinochloa frumentacea* – prijaukinta Indijoje (spėjamas laukinis giminaitis – *Echinochloa colona*), ir vis dar naudojama tuose regionuose, kur ryžiai prastai auga. Iš jų verdamos košės, daromas alus.
**Echinochloa stagnina* – prijaukinta Nigerio deltoje, ir vartota fulbių, kurie virdavo jas ir gamindavo gėrimus. Bambarų kalba vadinama *burgu*.
Salta

**Salta** () – miestas šiaurės vakarų Argentinoje, Andų kalnų papėdėje. Provincijos administracinis centras. Salta garsi savo senovine ispaniška architektūra ir vaizdingais kraštovaizdžiais, todėl laikoma vienu gražiausių Argentinos miestų.

## Geografija

Saltoje gyvena ~590 tūkst. gyventojų (su priemiesčiais – 671 tūkst.) ir tai yra 8 pagal dydį šalies miestas. Salta išsidėsčiusi Lermos slėnyje, 1152 m aukštyje virš jūros lygio. Klimatas šiltas ir sausas. Per metus vidutiniškai iškrinta 756 mm kritulių (daugiausia sausio ir vasario mėnesiais). Vidutinė metinė temperatūra – 16,4 °C (žiemą – 10,8 °C, vasarą – 20,4 °C).

## Istorija
Salta įkurta 1582 m. balandžio 16 d. ispanų konkistadoro Hernando de Lerma, kuris ją įkūrė kaip tarpinę stotį tarp Limos ir Buenos Airių. Argentinos Nepriklausomybės karo metu Salta tapo strateginiu punktu tarp Peru ir Argentinos miestų. 1816–1821 m. miestas buvo valdomas vietinio karinio vadovo Martín Miguel de Güemes, kuris pagal Chosė de San Martino nurodymą gynė miestą nuo iš šiaurės besiveržusių ispanų pajėgų. Po nepriklausomybės karo Salta tapo vienu svarbiausių regiono miestų. 1890 m. miestą pasiekė geležinkelis. XIX a. pab. – XX a. pr. į miestą atvyko nemažai imigrantų iš Italijos, Ispanijos, Arabų šalių (Sirijos, Libano), todėl Saltoje jaučiama multikultūrinė atmosfera.

## Turizmas

Dažnai vadinama *Salta la Linda* („Salta gražioji“) gausiai lankoma turistų, siekiančių išvysti įspūdingą miesto architektūrą. Svarbiausi traukos objektai yra kabildo rūmai, katedra ir Liepos 9-osios aikštė bei parkas. Mieste yra keletas muziejų, iš kurių žymiausias Aukštikalnių muziejus (jame saugomas inkų palikimas). Taip pat iš Saltos daugelis turistų vyksta „Padebesių traukiniu“ (*Tren a las nubes*).

## Susisiekimas

Šalia Saltos yra tarptautinis *Martín Miguel de Güemes* oro uostas iš kurio vyksta skrydžiai į Buenos Aires, Tukumaną, Chuchujų, Kordobą ir Santa Krusą (Bolivijoje). Automobilių keliai iš miesto veda į Chuchujų, Tukumaną, Santjago del Esterą, Antofagastą (Čilėje). Geležinkeliai į Tukumaną, Čilės ir Bolivijos miestus.

## Ekonomika
Salta – žemės ūkio regiono centras. Apylinkėse auginami kukurūzai, tabakas, ryžiai, cukranendrės. Veisiami galvijai. Maisto (daugiausia cukraus), tabako, naftos perdirbimo pramonė. Yra 2 universitetai.

## Šaltiniai

## Nuorodos
* Turistinis portalas
* Miesto gidas 
* Oficiali svetainė
* Miesto nuotraukos